title: 2019 m. balandžio 15 d. Tarybos sprendimas (ES) 2019/702 dėl Europos bendrijos bei jos valstybių narių ir Kanados susitarimo dėl oro susisiekimo sudarymo Sąjungos vardu

text:
8.5.2019

                  LT

                  Europos Sąjungos oficialusis leidinys

                  L 120/1

         TARYBOS SPRENDIMAS (ES) 2019/702
         2019 m. balandžio 15 d.
         dėl Europos bendrijos bei jos valstybių narių ir Kanados susitarimo dėl oro susisiekimo sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     pagal Tarybos sprendimą, kuriuo Komisija įgaliojama pradėti derybas, Komisija Europos bendrijos ir jos valstybių narių vardu derėjosi su Kanada dėl Europos bendrijos bei jos valstybių narių ir Kanados susitarimo dėl oro susisiekimo (toliau – Susitarimas);

                     (2)

                     2009 m. gruodžio 17 ir 18 d., remiantis Tarybos ir Taryboje posėdžiavusių Europos Sąjungos valstybių narių Vyriausybių atstovų sprendimu 2010/417/EB (2), Susitarimas buvo pasirašytas su sąlyga, kad jis bus sudarytas vėliau;

                     (3)

                     Susitarimą ratifikavo visos valstybės narės, išskyrus Kroatijos Respubliką. Numatoma, kad Kroatijos Respublika prie Susitarimo prisijungs pagal 2011 m. Stojimo akto 6 straipsnio 2 dalį;

                     (4)

                     Susitarimas dabar turėtų būti patvirtintas Sąjungos vardu;

                     (5)

                     Sprendimo 2010/417/EB 3 ir 4 straipsniuose išdėstytos nuostatos dėl sprendimų, susijusių su įvairiais Susitarime išdėstytais klausimais, priėmimo ir atstovavimo. Atsižvelgiant į Europos Sąjungos Teisingumo Teismo 2015 m. balandžio 28 d. sprendimą byloje C-28/12, tos nuostatos turėtų būti nebetaikomos. Atsižvelgiant į Sutartis, nei naujų nuostatų tais klausimais, nei tokių nuostatų dėl valstybių narių pareigos teikti informaciją, kokios nustatytos Sprendimo 2010/417/EB 5 straipsnyje, nustatyti nebūtina. Todėl Sprendimo 2010/417/EB 3, 4 ir 5 straipsniai turėtų nustoti galioti šio sprendimo įsigaliojimo dieną,

               PRIĖMĖ ŠĮ SPRENDIMĄ:

            1 straipsnis
            Europos bendrijos bei jos valstybių narių ir Kanados susitarimas dėl oro susisiekimo patvirtinamas Sąjungos vardu (3).

            2 straipsnis
            Tarybos pirmininkas Sąjungos vardu pateikia Susitarimo 23 straipsnyje numatytą pranešimą ir taip išreiškia Sąjungos sutikimą laikytis Susitarimo (4), ir pateikia šį pranešimą:

               „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“

            3 straipsnis
            Sprendimo 2010/417/EB 3, 4 ir 5 straipsniai nustoja galioti šio sprendimo įsigaliojimo dieną.

            4 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. balandžio 15 d.

                  Tarybos vardu

                  Pirmininkas

               P. DAEA

            (1)  2018 m. spalio 2 d. pritarimas (dar nepaskelbta Oficialiajame leidinyje).

            (2)  2009 m. lapkričio 30 d. Tarybos ir Taryboje posėdžiavusių Europos Sąjungos valstybių narių Vyriausybių atstovų sprendimas 2010/417/EB dėl Europos bendrijos bei jos valstybių narių ir Kanados susitarimo dėl oro susisiekimo pasirašymo ir laikino taikymo (OL L 207, 2010 8 6, p. 30).

            (3)  Susitarimas paskelbtas OL L 207, 2010 8 6, p. 32, kartu su sprendimu dėl pasirašymo.

            (4)  Susitarimo įsigaliojimo datą Oficialiajame leidinyje paskelbs Tarybos Generalinis sekretoriatas.


title: 2014 m. spalio 8 d. Tarybos sprendimas (ES) 2019/703 dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo, pasirašymo Sąjungos ir jos valstybių narių vardu

text:
8.5.2019

                  LT

                  Europos Sąjungos oficialusis leidinys

                  L 120/3

         TARYBOS SPRENDIMAS (ES) 2019/703
         2014 m. spalio 8 d.
         dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo, pasirašymo Sąjungos ir jos valstybių narių vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
         atsižvelgdama į Europos Komisijos pasiūlymą,
         kadangi:

                     (1)

                     2012 m. rugsėjo 14 d. Taryba įgaliojo Komisiją Sąjungos, jos valstybių narių ir Kroatijos Respublikos vardu pradėti derybas dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo (1) (toliau – Protokolas), sudarymo;

                     (2)

                     tos derybos sėkmingai užbaigtos 2013 m. spalio 16 d.;

                     (3)

                     Protokolas turėtų būti pasirašytas Sąjungos ir jos valstybių narių vardu, su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

            1 straipsnis
            Sąjungos ir jos valstybių narių vardu leidžiama pasirašyti Protokolą, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo (2), su sąlyga, kad Protokolas bus sudarytas.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Protokolą Sąjungos ir jos valstybių narių vardu.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2014 m. spalio 8 d.

                  Tarybos vardu

                  Pirmininkas

               M. LUPI

            (1)  Susitarimo tekstas paskelbtas OL L 207, 2010 8 6, p. 32.

            (2)  Susitarimo tekstas bus paskelbtas kartu su sprendimu dėl jo sudarymo.


title: 2019 m. balandžio 15 d. Tarybos sprendimas (ES) 2019/704 dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo, sudarymo Sąjungos ir jos valstybių narių vardu

text:
8.5.2019

                  LT

                  Europos Sąjungos oficialusis leidinys

                  L 120/4

         TARYBOS SPRENDIMAS (ES) 2019/704
         2019 m. balandžio 15 d.
         dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo, sudarymo Sąjungos ir jos valstybių narių vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
         atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     remiantis Tarybos sprendimu (ES) 2019/703 (2), protokolas, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo (3) (toliau – Protokolas), buvo pasirašytas su sąlyga, kad jis bus sudarytas;

                     (2)

                     Protokolas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos ir jos valstybių narių vardu patvirtinamas Protokolas, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu deponuoti Protokolo 3 straipsnyje numatytą patvirtinimo dokumentą (4).

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. balandžio 15 d.

                  Tarybos vardu

                  Pirmininkas

               P. DAEA

            (1)  2018 m. rugsėjo 12. pritarimas (dar nepaskelbtas Oficialiajame leidinyje).

            (2)  2014 m. spalio 8 d. Tarybos sprendimas (ES) 2019/703 dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Kanados ir Europos bendrijos bei jos valstybių narių susitarimas dėl oro susisiekimo, pasirašymo Sąjungos ir jos valstybių narių vardu (žr. šio Oficialiojo leidinio p. 3).

            (3)  Susitarimo tekstas paskelbtas OL L 207, 2010 8 6, p. 32.

            (4)  Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2019 m. gegužės 27 d. Tarybos sprendimas, kuriuo skiriami Europos lyčių lygybės instituto Valdymo tarybos nariai ir pakaitiniai nariai

text:
29.5.2019

                  LT

                  Europos Sąjungos oficialusis leidinys

                  C 185/1

         TARYBOS SPRENDIMAS
         2019 m. gegužės 27 d.
         kuriuo skiriami Europos lyčių lygybės instituto Valdymo tarybos nariai ir pakaitiniai nariai
         (2019/C 185/01)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (1), ypač į jo 10 straipsnį,
         kadangi:

                     (1)

                     Reglamento (EB) Nr. 1922/2006 10 straipsnyje, inter alia, numatyta, kad Europos lyčių lygybės instituto Valdymo tarybos 18 narių ir pakaitinius narius trejų metų laikotarpiui turėtų skirti Taryba;

                     (2)

                     18 valstybių narių (Belgija, Bulgarija, Čekija, Vokietija, Estija, Ispanija, Prancūzija, Kroatija, Liuksemburgas, Malta, Nyderlandai, Austrija, Portugalija, Rumunija, Slovėnija, Slovakija, Suomija ir Švedija) turi pateikti narių ir pakaitinių narių kandidatūras laikotarpiui nuo 2019 m. birželio 1 d. iki 2022 m. gegužės 31 d.;

                     (3)

                     tų valstybių narių Vyriausybės Tarybai pateikė kandidatų sąrašus,

               PRIĖMĖ ŠĮ SPRENDIMĄ:

            1 straipsnis
            Laikotarpiui nuo 2019 m. birželio 1 d. iki 2022 m. gegužės 31 d. Europos lyčių lygybės instituto Valdymo tarybos nariais ir pakaitiniais nariais skiriami:
            VYRIAUSYBIŲ ATSTOVAI

                        Valstybė

                        Nariai

                        Pakaitiniai nariai

                        Belgija

                        Michel PASTEEL

                        Liesbet STEVENS

                        Bulgarija

                        Irina Tsekova IVANOVA

                        Elena Ivanova GYUROVA

                        Čekija

                        Radan ŠAFAŘÍK

                        Lenka GRÜNBERGOVÁ

                        Vokietija

                        Birgit SCHWEIKERT

                        Estija

                        Käthlin SANDER

                        Liina KANTER

                        Ispanija

                        Silvia BUABENT VALLEJO

                        María VÁZQUEZ SELLÁN

                        Prancūzija

                        Hélène FURNON-PETRESCU

                        Alexis RINCKENBACH

                        Kroatija

                        Helena ŠTIMAC RADIN

                        Gordana OBRADOVIĆ DRAGIŠIĆ

                        Liuksemburgas

                        Maryse FISCH

                        Valérie DEBOUCHÉ

                        Мalta

                        Silvan AGIUS

                        Simone AZZOPARDI

                        Nyderlandai

                        Elmer Christiaan BURKE

                        Sabine Vanessa KRAUS

                        Austrija

                        Jacqueline NIAVARANI

                        Eva-Maria BURGER

                        Portugalija

                        Carlos Miguel RODRIGUES DUARTE

                        Teresa Margarida FRAGOSO

                        Rumunija

                        Dan MOLDOVAN

                        Maria ULICAN

                        Slovėnija

                        Maruša GORTNAR

                        Jasna JERAM

                        Slovakija

                        Oľga PIETRUCHOVÁ

                        Anna MONDEKOVÁ

                        Suomija

                        Tanja AUVINEN

                        Eeva RAEVAARA

                        Švedija

                        Lenita FREIDENVALL

                        Charlotta ÖSTERBORG

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 27 d.

                  Tarybos vardu

                  Pirmininkas

               N. HURDUC

            (1)  OL L 403, 2006 12 30, p. 9.


title: 2019 m. gegužės 27 d. Tarybos sprendimas, kuriuo skiriamas Darbuotojų saugos ir sveikatos patariamojo komiteto Liuksemburgui atstovaujantis narys ir pakaitiniai nariai

text:
29.5.2019

                  LT

                  Europos Sąjungos oficialusis leidinys

                  C 185/3

         TARYBOS SPRENDIMAS
         2019 m. gegužės 27 d.
         kuriuo skiriamas Darbuotojų saugos ir sveikatos patariamojo komiteto Liuksemburgui atstovaujantis narys ir pakaitiniai nariai
         (2019/C 185/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
         atsižvelgdama į valstybių narių Vyriausybių Tarybai pateiktus kandidatų sąrašus,
         kadangi:

                     (1)

                     2019 m. kovo 12 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2019 m. kovo 1 d. iki 2022 m. vasario 28 d.;

                     (2)

                     2019 m. balandžio 15 d. sprendimu (3) ir 2019 m. gegužės 14 d. sprendimu (4) Taryba paskyrė papildomus tam tikroms valstybėms narėms atstovaujančius Darbuotojų saugos ir sveikatos patariamojo komiteto narius ir pakaitinius narius;

                     (3)

                     Liuksemburgo Vyriausybė pateikė papildomas kandidatūras kelioms vietoms užimti,

               PRIĖMĖ ŠĮ SPRENDIMĄ:

            1 straipsnis
            Laikotarpiui iki 2022 m. vasario 28 d. Darbuotojų saugos ir sveikatos patariamojo komiteto nariais ir pakaitiniais nariais skiriami:
            I.   VYRIAUSYBIŲ ATSTOVAI

                        Šalis

                        Narys

                        Pakaitiniai nariai

                        Liuksemburgas

                        Marco BOLY

                        Patrice FURLANI
                        Armin KOEGEL

            2 straipsnis
            Narius ir pakaitinius narius, kurių kandidatūros dar nebuvo pateiktos, Taryba paskiria vėliau.

            3 straipsnis
            Šis sprendimas informavimo tikslais skelbiamas Europos Sąjungos oficialiajame leidinyje.

            Priimta Briuselyje 2019 m. gegužės 27 d.

                  Tarybos vardu

                  Pirmininkas

               N. HURDUC

            (1)  OL C 218, 2003 9 13, p. 1.

            (2)  OL C 100, 2019 3 15, p. 1.

            (3)  OL C 142, 2019 4 23, p. 20.

            (4)  OL C 169, 2019 5 17, p. 2.


title: 2019 m. gegužės 27 d. Tarybos sprendimas, kuriuo skiriama 15 Europos cheminių medžiagų agentūros Valdančiosios tarybos narių

text:
29.5.2019

                  LT

                  Europos Sąjungos oficialusis leidinys

                  C 185/4

         TARYBOS SPRENDIMAS
         2019 m. gegužės 27 d.
         kuriuo skiriama 15 Europos cheminių medžiagų agentūros Valdančiosios tarybos narių
         (2019/C 185/03)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 79 straipsnį,
         kadangi:

                     (1)

                     Reglamento (EB) Nr. 1907/2006 79 straipsnyje nustatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais skiria po vieną atstovą iš kiekvienos valstybės narės;

                     (2)

                     Valdančiosios tarybos nariai skiriami atsižvelgiant į atitinkamą jų patirtį ir kompetenciją cheminių medžiagų saugos ar cheminių medžiagų reguliavimo srityje, kartu užtikrinant, kad Valdančiosios tarybos sudėtyje būtų atitinkamą patirtį bendro pobūdžio, finansų ir teisės klausimais turinčių narių;

                     (3)

                     kadencijos trukmė – ketveri metai. Kadenciją galima vieną kartą atnaujinti;

                     (4)

                     2007 m. birželio 7 d. sprendimu (2) Taryba paskyrė 27 Valdančiosios tarybos narius;

                     (5)

                     visi Valdančiosios tarybos nariai, kurių kandidatūras pasiūlė Belgija, Bulgarija, Danija, Vokietija, Estija, Graikija, Kipras, Latvija, Lietuva, Malta, Lenkija, Portugalija, Rumunija, Slovakija ir Jungtinė Karalystė, buvo paskirti laikotarpiui, kuris baigiasi 2019 m. gegužės 31 d. Todėl turėtų būti pasiūlyti ir paskirti Valdančiosios tarybos nariai iš tų valstybių narių laikotarpiui nuo 2019 m. birželio 1 d. iki 2023 m. gegužės 31 d.;

                     (6)

                     Taryba iš visų atitinkamų valstybių narių gavo kandidatūras,

               PRIĖMĖ ŠĮ SPRENDIMĄ:

            1 straipsnis
            Valdančiosios tarybos nariais antrai kadencijai – laikotarpiui nuo 2019 m. birželio 1 d. iki 2023 m. gegužės 31 d. – skiriami šie asmenys (vardas, pavardė, pilietybė, gimimo data):

                        —

                        Anne-France Marie RIHOUX, belgė, 1964 m. birželio 12 d.,

                        —

                        Enda VESKIMÄE, estė, 1956 m. gegužės 17 d.,

                        —

                        Judīte DIPĀNE, latvė, 1971 m. balandžio 10 d.,

                        —

                        Ana Lília GOMES MARTINS, portugalė, 1973 m. rugpjūčio 20 d.,

                        —

                        Keith Anthony Trevor BAILEY, britas, 1965 m. birželio 2 d.

            2 straipsnis
            Valdančiosios tarybos nariais pirmai kadencijai – laikotarpiui nuo 2019 m. birželio 1 d. iki 2023 m. gegužės 31 d. – skiriami šie asmenys (vardas, pavardė, pilietybė, gimimo data):

                        —

                        Teodora Todorova VALKOVA, bulgarė, 1976 m. gruodžio 5 d.,

                        —

                        Magnus Buhl LØFSTEDT, danas, 1977 m. vasario 19 d.,

                        —

                        Axel Otto VORWERK, vokietis, 1960 m. gegužės 13 d.,

                        —

                        Sofia ZISSI, graikė, 1965 m. lapkričio 24 d.,

                        —

                        Tasoula KYPRIANIDOU-LEONTIDOU, kiprietė, 1961 m. lapkričio 2 d.,

                        —

                        Donata PIPIRAITĖ-VALIŠKIENĖ, lietuvė, 1983 m. gegužės 28 d.,

                        —

                        Ingrid BORG, maltietė, 1981 m. balandžio 8 d.,

                        —

                        Anna Katarzyna GRACZYK, lenkė, 1978 m. kovo 27 d.,

                        —

                        Claudia-Sorina DUMITRU, rumunė, 1981 m. liepos 25 d.,

                        —

                        Helena POLAKOVIČOVÁ, slovakė, 1958 m. liepos 22 d.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 27 d.

                  Tarybos vardu

                  Pirmininkas

               N. HURDUC

            (1)  OL L 396, 2006 12 30, p. 1.

            (2)  2007 m. birželio 7 d. Tarybos sprendimas dėl Europos cheminių medžiagų agentūros Valdančiosios tarybos 27 narių skyrimo (OL C 134, 2007 6 16, p. 6).


title: 2019 m. gegužės 22 d. Tarybos sprendimas (ES) 2019/895 dėl pozicijos, kurios Europos Sąjungos vardu turi būti laikomasi AKR ir ES ministrų taryboje dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį

text:
29.5.2019

                  LT

                  Europos Sąjungos oficialusis leidinys

                  L 142/67

         TARYBOS SPRENDIMAS (ES) 2019/895
         2019 m. gegužės 22 d.
         dėl pozicijos, kurios Europos Sąjungos vardu turi būti laikomasi AKR ir ES ministrų taryboje dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2000 m. birželio 23 d. Kotonu pasirašytas Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimas (1) (toliau – AKR ir ES partnerystės susitarimas). AKR ir ES partnerystės susitarimas įsigaliojo 2003 m. balandžio 1 d. ir turi būti taikomas iki 2020 m. vasario 29 d.;

                     (2)

                     pagal AKR ir ES partnerystės susitarimo 95 straipsnio 4 dalies pirmą pastraipą derybos dėl naujojo AKR ir ES partnerystės susitarimo pradėtos 2018 m. rugsėjo mėn. Būtina priimti pereinamojo laikotarpio priemones, jei naujasis susitarimas ne galės būti pradėtas taikyti iki dabartinės teisinės sistemos galiojimo pabaigos;

                     (3)

                     AKR ir ES partnerystės susitarimo 95 straipsnio 4 dalies antroje pastraipoje numatyta, kad Ministrų taryba priima bet kokias pereinamojo laikotarpio priemones, kurių gali prireikti iki naujojo susitarimo įsigaliojimo;

                     (4)

                     pagal AKR ir ES partnerystės susitarimo 15 straipsnio 4 dalį AKR ir ES ministrų taryba gali priimti sprendimą perduoti įgaliojimus AKR ir ES ambasadorių komitetui, įskaitant įgaliojimą priimti sprendimą dėl pereinamojo laikotarpio priemonių;

                     (5)

                     2019 m. gegužės 23–24 d. AKR ir ES ministrų taryba rengia eilinį posėdį Briuselyje. Dėl pereinamojo laikotarpio priemonių nesusitarta, todėl AKR ir ES ministrų taryba savo eiliniame posėdyje negali jų priimti. Kadangi iki AKR ir ES partnerystės susitarimo galiojimo pabaigos nenumatoma jokių kitų AKR ir ES ministrų tarybos posėdžių, ir siekiant laiku priimti sprendimą dėl pereinamojo laikotarpio priemonių, būtina, kad įgaliojimas priimti sprendimą dėl pereinamojo laikotarpio priemonių pagal KPS 95 straipsnio 4 dalį būtų perduotas AKR ir ES ambasadorių komitetui;

                     (6)

                     44-ojoje sesijoje AKR ir ES ministrų taryba turi priimti sprendimą, kuriuo AKR ir ES ambasadorių komitetui perduodami įgaliojimai priimti pereinamojo laikotarpio priemones (toliau – numatomas aktas);

                     (7)

                     tikslinga nustatyti poziciją, kurios Sąjungos vardu turi būti laikomasi AKR ir ES ministrų taryboje, nes numatomas aktas Sąjungai bus privalomas;

                     (8)

                     šiame sprendime turėtų būti nustatyta Sąjungos pozicija, kuria AKR ir ES ministrų taryboje pritariama numatomam aktui,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi 44-ojoje AKR ir ES ministrų tarybos sesijoje, yra patvirtinti įgaliojimų perdavimą AKR ir ES ambasadorių komitetui pagal AKR ir ES partnerystės susitarimo 15 straipsnio 4 dalį dėl sprendimo pagal AKR ir ES partnerystės susitarimo 95 straipsnio 4 dalį priimti bet kokias pereinamojo laikotarpio priemones, kurių gali prireikti iki naujojo susitarimo įsigaliojimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 22 d.

                  Tarybos vardu

                  Pirmininkas

               C.B. MATEI

            (1)  OL L 317, 2000 12 15, p. 3.


title: 2017 m. spalio 9 d. Tarybos sprendimas (ES) 2018/145 dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove (Šis pavadinimas nekeičia pozicijų dėl statuso ir atitinka JT Saugumo Tarybos rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos. ) daugiašalio susitarimo dėl Europos bendrosios aviacijos erdvės (EBAE) sukūrimo sudarymo Sąjungos vardu

text:
31.1.2018

                  LT

                  Europos Sąjungos oficialusis leidinys

                  L 26/1

            TARYBOS SPRENDIMAS (ES) 2018/145
      2017 m. spalio 9 d.
      dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove (*1) daugiašalio susitarimo dėl Europos bendrosios aviacijos erdvės (EBAE) sukūrimo sudarymo Sąjungos vardu
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
      atsižvelgdama į Europos Komisijos pasiūlymą,
      atsižvelgdama į Europos Parlamento pritarimą (1),
      kadangi:

                  (1)

                  Komisija Europos bendrijos ir jos valstybių narių vardu susitarė dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalio susitarimo dėl Europos bendrosios aviacijos erdvės (EBAE) sukūrimo (toliau – Susitarimas);

                  (2)

                  2006 m. birželio 9 d., remiantis Tarybos ir Taryboje posėdžiavusių Europos Sąjungos valstybių narių atstovų sprendimu 2006/682/EB (2), Susitarimas buvo pasirašytas Bendrijos vardu atsižvelgiant į tai, kad jis bus sudarytas vėliau;

                  (3)

                  Susitarimą ratifikavo visos valstybės narės;

                  (4)

                  įstojusios į Sąjungą, Bulgarijos Respublika, Kroatijos Respublika ir Rumunija tapo valstybėmis narėmis, todėl, remiantis Susitarimo 31 straipsnio 2 dalimi, jos automatiškai prarado asocijuotųjų šalių statusą pagal Susitarimą. Šis faktas turėtų būti pakartotas pranešime, kuris turi būti padarytas deponuojant Susitarimo patvirtinimo dokumentą;

                  (5)

                  kalbant apie Susitarimo I priedo pakeitimus, kuriais į tą priedą tik įrašomi Sąjungos teisės aktai ir kuriuos turės priimti pagal Susitarimo 18 straipsnį įsteigtas Jungtinis komitetas, įgaliojimai patvirtinti tokius pakeitimus Sąjungos vardu turėtų būti suteikti Komisijai, pasikonsultavus su Tarybos paskirtu specialiu komitetu;

                  (6)

                  visais kitais atvejais pozicija, kurios Sąjungos vardu turi būti laikomasi Jungtiniame komitete dėl Sąjungos kompetencijai priklausančių klausimų, turėtų būti nustatyta kiekvienu konkrečiu atveju pagal atitinkamas Sutarties dėl Europos Sąjungos veikimo (toliau – SESV) nuostatas;

                  (7)

                  atsižvelgiant į tai, kad ir Sąjunga, ir valstybės narės yra Susitarimo šalys, būtinas jų glaudus tarpusavio bendradarbiavimas. Siekiant užtikrinti tokį glaudų bendradarbiavimą ir sutarimą Jungtiniame komitete atstovaujant Sąjungai išorės lygmeniu ir nedarant poveikio Sutartims, visų pirma Europos Sąjungos sutarties 16 straipsnio 1 daliai ir SESV 218 straipsnio 9 daliai, pozicijos, kurių Europos Sąjungos ir valstybių narių vardu turi būti laikomasi Jungtiniame komitete dėl ir valstybių narių, ir Sąjungos kompetencijai priklausančių klausimų, turėtų būti suderintos prieš Jungtinio komiteto posėdį, kuriame toks klausimas nagrinėjamas;

                  (8)

                  Sprendimo 2006/682/EB 2 straipsnyje pateikiamos nuostatos dėl pozicijų, kurių turi būti laikomasi Jungtiniame komitete Susitarimo laikino taikymo metu, nustatymo. Atsižvelgiant į Teisingumo Teismo 2015 m. balandžio 28 d. sprendimą byloje C-28/12, Komisija prieš Tarybą
                      (3), tos nuostatos turėtų nebebūti taikomos nuo šio sprendimo įsigaliojimo dienos;

                  (9)

                  Susitarimas turėtų būti patvirtintas,

            PRIĖMĖ ŠĮ SPRENDIMĄ:
      1 straipsnis
      1.   Sąjungos vardu patvirtinamas Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalis susitarimas dėl Europos bendrosios aviacijos erdvės (EBAE) sukūrimo (4).
      2.   Tarybos pirmininkas paskiria asmenį (-is), įgaliotą (-us) Sąjungos vardu deponuoti Susitarimo 29 straipsnio 2 dalyje nurodytą patvirtinimo dokumentą (5) ir pateikia šį pranešimą:

                     „1.

                     2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.

                     2.

                     Įstojusios į Europos Sąjungą, Bulgarijos Respublika, Kroatijos Respublika ir Rumunija tapo Europos Sąjungos valstybėmis narėmis, todėl, remiantis Susitarimo 31 straipsnio 2 dalimi, jos prarado asocijuotųjų šalių statusą pagal Susitarimą.“

      2 straipsnis
      Poziciją, kurios Sąjunga turi laikytis dėl Jungtinio komiteto pagal Susitarimo 17 straipsnį sprendimų, susijusių tik su Sąjungos teisės aktų įtraukimu į Susitarimo I priedą, atlikus reikiamus techninius patikslinimus, nustato Komisija, pasikonsultavusi su Tarybos paskirtu specialiu komitetu.
      3 straipsnis
      Sprendimo 2006/682/EB 2 straipsnis nebetaikomas nuo šio sprendimo įsigaliojimo dienos.
      4 straipsnis
      Šis sprendimas įsigalioja jo priėmimo dieną.

         Priimta Liuksemburge 2017 m. spalio 9 d.

               Tarybos vardu

               Pirmininkas

            S. KIISLER

         (*1)  Šis pavadinimas nekeičia pozicijų dėl statuso ir atitinka JT Saugumo Tarybos rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  OL C 81 E, 2011 3 15, p. 5.

         (2)  2006 m. birželio 9 d. Tarybos ir Taryboje posėdžiavusių Europos Sąjungos valstybių narių atstovų sprendimas 2006/682/EB dėl Europos bendrijos bei jos valstybių narių, Albanijos Respublikos, Bosnijos ir Hercegovinos, Bulgarijos Respublikos, buvusiosios Jugoslavijos Respublikos Makedonijos, Islandijos Respublikos, Juodkalnijos Respublikos, Kroatijos Respublikos, Norvegijos Karalystės, Rumunijos, Serbijos Respublikos ir Jungtinių Tautų laikinosios administracijos misijos Kosove daugiašalio susitarimo dėl Europos bendrosios aviacijos erdvės (EBAE) sukūrimo pasirašymo ir laikino taikymo (OL L 285, 2006 10 16, p. 1).

         (3)  ECLI:EU:C:2015:282.

         (4)  Susitarimas buvo paskelbtas Europos Sąjungos oficialiajame leidinyje (OL L 285, 2006 10 16, p. 3) kartu su sprendimu dėl pasirašymo ir laikino taikymo.

         (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2018 m. sausio 22 d. Tarybos sprendimas (ES) 2018/146 dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo sudarymo Sąjungos vardu

text:
31.1.2018

               LT

               Europos Sąjungos oficialusis leidinys

               L 26/4

         TARYBOS SPRENDIMAS (ES) 2018/146
   2018 m. sausio 22 d.
   dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo sudarymo Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Sąjungos bei valstybių narių vardu vedė derybas su Maroko Karalyste dėl Europos ir Viduržemio jūros regiono šalių susitarimo dėl oro susisiekimo (toliau – Susitarimas) vadovaudamasi Tarybos sprendimu, kuriuo Komisija įgaliojama pradėti derybas;

               (2)

               Susitarimas buvo pasirašytas 2006 m. gruodžio 12 d. pagal Tarybos ir Taryboje posėdžiavusių valstybių narių Vyriausybių atstovų sprendimą 2006/959/EB (2). Susitarimą ratifikavo visos valstybės narės, išskyrus Bulgariją, Rumuniją ir Kroatiją. Planuojama, kad pastarosios valstybės narės prie Susitarimo prisijungs pagal atitinkamų savo stojimo aktų 6 straipsnio 2 dalį;

               (3)

               kalbant apie tam tikrų Susitarimo priedų pakeitimus, kuriuos turės priimti pagal Susitarimo 22 straipsnį įsteigtas Jungtinis komitetas, įgaliojimai patvirtinti tokius pakeitimus Sąjungos vardu turėtų būti suteikti Komisijai, pasikonsultavusiai su Tarybos paskirtu specialiu komitetu;

               (4)

               visais kitais atvejais pozicijos, kurių Sąjungos vardu turi būti laikomasi Jungtiniame komitete dėl Sąjungos kompetencijai priklausančių klausimų, turėtų būti nustatytos kiekvienu konkrečiu atveju pagal atitinkamas Sutarties dėl Europos Sąjungos veikimo (toliau – SESV) nuostatas;

               (5)

               atsižvelgiant į tai, kad tiek Sąjunga, tiek jos valstybės narės yra Susitarimo šalys, būtinas jų glaudus tarpusavio bendradarbiavimas. Siekiant užtikrinti glaudų bendradarbiavimą ir sutarimą Jungtiniame komitete atstovaujant Sąjungai išorės lygmeniu ir nedarant poveikio Sutartims, visų pirma Europos Sąjungos sutarties 16 straipsnio 1 daliai ir SESV 218 straipsnio 9 daliai, pozicijos, kurių Europos Sąjungos ir valstybių narių vardu turi būti laikomasi Jungtiniame komitete dėl ir valstybių narių, ir Sąjungos kompetencijai priklausančių klausimų, turėtų būti suderintos prieš Jungtinio komiteto posėdį, kuriame toks klausimas nagrinėjamas;

               (6)

               Sprendimo 2006/959/EB 2–5 straipsniuose išdėstytos nuostatos dėl sprendimų priėmimo Taryboje įvairiais Susitarime išdėstytais klausimais, įskaitant pozicijų, kurių turi būti laikomasi Jungtiniame komitete, nustatymą ir valstybėms narėms taikomą pareigą teikti informaciją Susitarimo laikino taikymo metu. Tos nuostatos nėra būtinos arba jų taikymas turėtų būti nutrauktas atsižvelgiant į 2015 m. balandžio 28 d. Teisingumo Teismo sprendimą byloje C-28/12, Komisija prieš Tarybą
                   (3). Todėl tikslinga, kad visos tos nuostatos nebebūtų taikomos nuo šio sprendimo įsigaliojimo dienos;

               (7)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   1.   Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl oro susisiekimo patvirtinamas Sąjungos vardu (4).
   2.   Tarybos pirmininkas įgaliojamas paskirti asmenį (-is), įgaliotą (-us) Maroko Karalystei perduoti Susitarimo 30 straipsnyje numatytas diplomatines notas (5) ir pateikti šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“

   2 straipsnis
   Susitarimo priedų, išskyrus I priedą (Reguliariosios oro susisiekimo paslaugos ir nustatyti maršrutai) ir IV priedą (Pereinamojo laikotarpio nuostatos), pakeitimų klausimais Sąjungos poziciją Jungtiniame komitete, įsteigtame pagal Susitarimo 22 straipsnį, priima Komisija, pasikonsultavusi su Tarybos paskirtu specialiu komitetu.
   3 straipsnis
   Sprendimo 2006/959/EB 2–5 straipsniai nebetaikomi nuo šio sprendimo įsigaliojimo dienos.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. sausio 22 d.

            Tarybos vardu

            Pirmininkė

         F. MOGHERINI

      (1)  OL C 81 E, 2011 3 15, p. 5.

      (2)  2006 m. gruodžio 4 d. Tarybos ir Taryboje posėdžiavusių valstybių narių Vyriausybių atstovų sprendimas 2006/959/EB dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo pasirašymo ir laikino taikymo (OL L 386, 2006 12 29, p. 55).

      (3)  ECLI:EU:C:2015:282.

      (4)  Susitarimas buvo paskelbtas Europos Sąjungos oficialiajame leidinyje (OL L 386, 2006 12 29, p. 57) kartu su sprendimu dėl pasirašymo ir laikino taikymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2018 m. sausio 29 d. Tarybos sprendimas (ES) 2018/152, kuriuo skiriamas Regionų komiteto Vokietijos Federacinės Respublikos pasiūlytas pakaitinis narys

text:
31.1.2018

               LT

               Europos Sąjungos oficialusis leidinys

               L 26/52

         TARYBOS SPRENDIMAS (ES) 2018/152
   2018 m. sausio 29 d.
   kuriuo skiriamas Regionų komiteto Vokietijos Federacinės Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Anke SPOORENDONK kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Sabine SÜTTERLIN-WAACK, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. sausio 29 d.

            Tarybos vardu

            Pirmininkas

         R. PORODZANOV

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).